open-index/open-wikipedia-markdown huggingface dataset:
Austria-Forum

Des **Austria-Forum** (friacha *aeiou*) is a estareichisches Informationsportal, des wos kostnlos im Netz auf www.austria-lexikon.at obgruafn wean kaun und laufend weida entwicklt wiad. Des is a Projekt vaum gemeinnitzign Varein "Freunde des Austria Forums"  mit da Server- und Internetzuntastitzung vau da TU-Graz.

Uaspringlich is aeiou im Auftrog vom *Österreichischen Bundesministerium fia Büdung, Wissnschoft und Kuitua* aufbaut wuan. S Ministerium hod owa 2005 des Projekt iwaroschend eigstöid und noch stoakn Protestn de Schiamherrschoft an de *Technische Universität Graz* iwagem.

## Inhoid

* Österreich-Lexikon
* Musik-Gschicht und Musik-Kolleg
* Büida-Album
* Video-Album
* Briefmarken-Album
* Foto-Album
* Sigmund Freud Album
* Designer-Album
* Annotationen (Beiträg vo Besuachan)
* Österreich Online (Linksammlung)

Olle Artikl san kostlos zan obfrogn und stegan in deitsch und englisch zua Vafügung. Olle Inhoite san urhebarechtlich gschitzt, de Nutzung is nua fian peasänlichn Gebrauch gstottet. A kommerziölle Nutzung vo de Inhoite is untasogt.

## Beleg


## Literatua
* Andreas Ausserhofer: *Das Österreich Lexikon und HGINFO – Zwei Hypermedia Applikationen*. Dipl.-Arbeit TU Graz 1996
* Michael Hollauf: *Aufbau der Hypermediapräsentationen Österreich-Lexikon, Videoalbum und Briefmarkenalbum für den AEIOU-Informationsserver*. Dipl.-Arbeit TU Graz 1997
* Roland Krasser: *Aufbau der Hypermediapräsentationen Musikgeschichte, Fotoalbum und Kunst-historische Bilder für den AEIOU-Informationsserver*. Dipl.-Arbeit TU Graz 1997
*  
* Christoph Trattner: *Vom Austria-Forum zum Wiki Konzept*. Dipl.-Arbeit TU-Graz, IICM, 2009
* C. Trattner, I. Hasani, D. Helic, H. Leitner: *The Austrian way of Wiki(pedia)! - Development of a Structured Wiki-based Encyclopedia within a Local Austrian Context*, WikiSym 2010 - The 6th International Symposium on Wikis and Open Collaboration, ACM, Gdansk, Poland, 2010 (pdf, coronet.iicm.tugraz.at)

## Im Netz
* www.austria-forum.org – Austria Lexikon Nei
* www.austria-forum.org/af/AEIOU – AEIOU nei
* www.aeiou.at – AEIOU oid
* Informationen zum Austria-Forum
Jungfer

Dea Begriff **Jungfer** stand zeascht fui a junge Adlige. Wia beim Junker, dem „junga Herrn“ (aiso Adligen), hod si dea aba dann zu oana Bezeichnung fui junge weiblicha Bedienstete abgspoitn („Kammerjungfer“), und is aa heit no a Synonym fui a Jungfrau, vor ollam umgangssprochlich aa abwerdnd „oite Jungfer“ fui a nia vaheirat gwene oite Frau.

## Woatherkunft
S'Woat kimmt ausm mittlhochdeitschn *juncvrouwe* und war zeascht a adliges Deandl (Madl), des an Deanst bei na Füastin do hod, zum Beuispüi *Kammerjungfer* (vgl.: Mensch). Spada, ums 17. und 18. Jahrhundat rum, hod ma a büagaliche junge Deandln a so gnennt.
A.E.I.O.U.

**A.E.I.O.U.** is a Woispruch vo de Habsburga, den wos da Kaiser *Friedrich III.* (1415–1493) ois Signatur auf seim Tofegschia, seim Woppm sowia auf diversn Bauweakn aunbringa hod lossn. Unta da Erzherzogin Maria Theresia is dea Woispruch aa im Woppm vo da wödötastn Militärakademie, dea Theresianischn Militärakademie (MilAk) von 1752, in Weana Neistod aubrocht woan. Des stäht heit no aufm Woppn und auf de Sieglring vo de ausgmustatn Offiziare.

Es san iwa 300 Deitungen vo A.E.I.O.U bekannt, a poa davo san:

* Austria erit in orbe ultima (Österreich wiad ewig sein)
* Austriae est imperare orbi universo (es is Österreich bestimmt, de Wöd z beherrschn)
* Augustus est iustitiae optimus vindex (da Kaisa is da beste Beschütza vo da Gerechtigkeit)
* Austria est imperatrix omnis universi (Österreich is de Beheascharin vo da gaunzn Wöd)

De easchte Version is aa de gebraichliche *Schuiversion*.

Da Weana Voiksmund hod dafia a poa aundare Inapretationen:

* Am End' is' ollas umasunst (im Stü vo maunge Weanaliada)
* Allen Ernstes ist Österreich unwiderstehlich
* Alte Esel j(i)ubeln ohne Unterlass
* Aller Ehrgeiz ist Österreich unbekannt
* Also eigentlich is ohnehin unwichtig
* Aerarisches (=staatlichs) Essn is oft ungenießboa (aungeblich MilAk 1911)
* Alles Erdenreich ist Oesterreich untertan (deitsch fia "Austriae est imperare orbi universo")

## Im Netz
* Das AEIOU und seine Deutungen
* s Lexikon aeiou
AEIOU

**a**, **e**, **i**, **o** und **u** san de fünf Vokale vum lateinischn Alphabet.

**AEIOU** stäht fia:
* den Woispruch A.E.I.O.U.
* S österreichische Kuituainformationssystem aeiou (Lexikon).
* a österreichisches Projekt vo da eiropäischn Gemeinschaftsinitiative vom *Eiropäischen Sozialfonds*
Wellküren

**De Wellküren** san a bayrische Voiksmusi- und Kabarett-Gruppn, de wo vo drei Schwestan 1985 grindt worn is. Moni, Vroni und Burgi kemma aus da 17-kepfign Voiksmusikantnfamilij vum Dorfschuilehra Hermann Well aus Günzlhofen. Aus dera Familij kemman aa ondare bekannte Gruppn wia z. B. de Biermösl Blosn.

Noch 18 Joa hod se de Schwesta Vroni 2005 vo de Wellküren vaobschiedet. De Nochfoigarin is ia Schwesta Bärbi worn.

Fia Vadienste um de boarische Sproch san de Wellküren 2008, noch Alfred Reisinger (2005), Benedikt XVI. (2006) und Hans-Jürgen Buchner (Haindling) (2007) mit da *Nordbairisch-Mittelbairische Sprachwurzel* auszeichnet worn.

## Bsetzung

* Notburga Well (Gsang/Alt, Klampfn, Diatonische Harmonika, Posaune und Trumscheit)
* Barbara Well-Pixis (Gsang/Sopran, Harfn und Nonnatrompetn)
* Monika Well-Hösl (Gsang/3. Stimme, Hackbrettl, Saxophon, Diatonische Harmonika und Nonnatrompetn)

## Diskografie

**Alles Natur* (Trikont, 1992)
**Auf da Roas* (Mood Records, 1996)
**Wellness* (Mood-Records, 1999)
**Das Mensch* (Mood Records, 2003; mit Karl Well von den Well-Buam, Michael von der Biermösl Blosn und den Kindern von Stopherl von derselben Gruppe)
**Forever* (Dezember 2006)

## Programm

* 1986 *Andere bayerische Lieder*
* 1987 *Jetz schau ma mal, na seng' mas scho*
* 1988 *Hojotoho, mia san wieder do*
* 1991 *Alles Natur*
* 1995 *Auf da Roas*
* 1998 *Wellness*
* 2001 *Jessas*
* 2004 *Stubenmusik macht süchtig*
* 2006 *Forever*

## Auszeichnunga

*1987 *tz-Rose* (Minga)
*1988 *Künstler-Förderpreis der [[Otto Sprenger]]-Stiftung (Hamburg)
*1993 *Ravensburger Kupferle*
*2004 *Ernst-Hoferichter-Preis* (Minga)
*2004 *Preis der deutschen Schallplattenkritik*
*2008 *Nordbairisch-Mittelbairische Sprachwurzel'' (Straubing)

## Im Netz
* Hoamseitn vo de Wellküren
* De Wellküren af Youtube
Weanawoid

Da **Weanawoid** (deitsch: **Wienerwald**) is da noadestliche Ausleifa vo de Noadoipn in Niedaestareich und Wean. Ea is a 45&nbsp;km langs und 20–30&nbsp;km braads Middlgebiag, des wos zum gresstn Teu bewoided is. Außadem is ar aans vo de wichtigstn Noheaholungsgebiet vo de Weana.

. 
## Geologie
Geologisch gseng is da Weanawoid in zwaa große Zonan aufteut: in Flysch-Weanawoid und in Koich-Weanawoid. Danebn gibt’s aa no klaane Teule vo da Molassezone im Noadraund und tertiäre Becknoblogarungan im Ostn. Duatn im Ostn findt mar aa de Thermanlinie, de natialiche Grenz zwischn Weanawoid und Weana Beckn. 

Da Flysch-Weanawoid ziagt si vo Klostaneubuag owe duachn Westn vo Wean und daun iwan grestn Teu vo da niedaestreichischn Seitn vom Weanwoid. De Staana im Flysch-Weanawoid san recht vüüfötig, zmeist sans a Koichmeagl, a Tonmeagl odar a Saundstaa. Typisch fian Flyschweanawoid san saunfte Laundschoftsfuaman und a teuweis recht saura Bodn, es kaun owa trotzdem oft koichhoitige Insln dazwischn gebm. Da Untagrund nimmt oft nua schlecht Wossa auf, es kau sei wauns regnt, dass a Haung ins Rutschn aufaungt.

Da Koich-Weanawoid laungt vom Zugbeag in Liesing iwa die Beagkettn vom Höllnstaa, Anninger und Lindkogl bis zum Peustaa im Sidwestn. Ea setzt si zmeist aus Koich und Dolomit zsaumm und is vüü truckana ois wia da Flysch-Weanawoid, weu s Wossa duachs de Karbonat-Staana schnöö duacherinnd. De Higln im Koich-Weanawoid haum oft recht steule und schroffe Häng.

## Woid
Da Flysch-Weanawoid is za 77 % a Laubwoid, vuar oim Buachn, Oachn und Haabuachn. Danebm gibt’s, zmeist aupflaunzt Fichtn, Taunnan und Lärchn. Im Siidostn da Koich-Weanawoid is za 46 % Nodlwoid, und zwoa in easchta Linie Schwoazfährabaam. Da Schwoazfährawoid vo de Noadostoipm is a bsundara Lebmsraumtyp, in dem bsundare Pflaunzn und Viecha lebm und dens in dera Ausprägung nuar in Wean und Niedaestarreich gibt. De Schwoazfährabaam hod ma friacha fia s Bechn heagnumma.

Da Weanawoid is fia launge Zeid a *Bannwoid* und a adligs Jogdrevia gwest. A letzta Rest vo dera Zeid is da *Lainza Tiergoatn* in Wean, dea wos heid a effentlich zuagänglicha Wüdpark is.  In de Joa 1870 bis 1872 is da Weanawoid duachn *Josef Schöffel*, in spodan Buagamasta vo Mödling knopp voa da Obhoizung grett worn. Heit is da Weanawoid gsetzli gschitzt. Ea is Teu vom **Biosphärenpark Wienerwald** und auf große Flächn *Natura 2000* Schutzgebiet.
Ziaka 20% vum Weana Gmoagebiet is bewoidt.

## Kuitualaund
Im Weanawoid gibts 23 vaschiedane Oatn vo Wiesn, vo recht fette Glotthofawiesn iwa Feichtwiesn bis hii zu steppnoatige Trocknrosn. Friacha woan aa Huatweidn recht heifig, se san owa duachn Struktuawaundl in da Launwiatschoft zmeist aufgebm wuan und zweng dem daunn mit Woid zuagwochsn. Auf de letzn Restln vo de Huatweidn schickt ma heitzdog wieda a Viech, zmeist Schoof, auf dass da uaspringliche Charakta vor dera Laundschoft dahoidn bleibt. De Osthäng vom Weanawoid, auf da Thermenlinie, san a bekaunntes Weibaugebiet.

## Im Netz
* Biosphärenpark Weanawoid
* Weanawoid Netzseitn
Sacher-Tuatn

De **Sacher-Tuatn** (hochdeitsch: **Sacher-Torte**) is a Schokotuatn mit Marünmarmelad ois Füllung und ana Schokladglasua. De Sacher-Tuatn is a wödweit bekaunte Spezialität vo da Weana Kuchl.

## Gschicht

Vualaifa vo da Sacher-Tuatn gibts scho im 18. Joahundat, zum Beispü 1718 im Kochbiachl vom Conrad Hagger.

De eigentliche Gschicht vo da Sacher-Tuatn beginnt owa 1832 am Hof vom Fiast Metternich, wo da Fiast sei Hofkuchl damit beauftrogt hod, fia seine erlauchtn Gäst a gaunz bsundare Möhspeis zum dafindn. „Dass er mir owa ka Schand’ macht, heit Omd!“ soi ea aungeblich gsogt hom. Owa wäu da Chefkoch krank wuan is, hod da Lehrling de Aufgob iwanehman miassn. Dea Lehrling, im zweitn Lehrjoa, is grod amoi 16 Joa oit gwesn und hod Sacher Franzl (1816-1907) ghaßn. Obwoi de Tuatn denan hochn Herrschoftn aunscheinend gschmeckt hod, is de "Erfindung" ned weida beocht wuan.

Da Sacher Franzl is daun noch seine Lehr- und Waundajoah, de eam noch Pressburg und Budapest gfiaht hom, wieda noch Wean zruckkumman und hod do an Feinkostlodn und a Weinhaundlung aufgmocht.

Sei ötasta Sohn Eduard (1843-1892) hod beim k.u.k. Hofzuckabäcka Demel sei Ausbüüdung absolviat und hod in dera Zeit de Sacher-Tuatn zu eanara heitign Fuam weida entwicklt. De Sacher-Tuatn is vo do aun im Demel aunbotn wuan und kuaze Zeit drauf aa im Hotöö Sacher, des wos vum Eduard Sacher 1876 grindt woan is. Seitdem güüt de Tuatn ois ane vo de berihmtestn kulinarischn Spezialitätn vo Wean.

Zweng dera Entstehungsgschicht is ob 1938 zu joarelaungan juristischn Streidarein um de Rechte aun da Sacher-Tuatn zwischn da Zuckabäckarei Demel und n Hotöö Sacher kumman. Eascht 1963 is a außagrichtliche Einigung dazüüt wuan: Da Nauman „Original Sacher-Torte“ is dem Hotöö Sacher zuagstaundn wuan, und da Demel hod danoch in Nauman „Eduard Sacher-Torte“ vawendn diafn.

## Untaschied

Heit haßt de Demel Tuatn „Demel's Sachertorte“ und im Weana Voiksmund „Echte Sacher-Tuatn“; im Demel is de Tuatn zua Markn wuan. Dazua kummt, dass de Demel Tuatn no in Haundorwat gmocht wiad. A offnsichtlicha Untaschied liegt aa in da Marmeladschicht. De „Original Sacher-Tuatn“ hod zwaa Schichtn, de „Echte Sacher-Tuatn“ nua ane, und zwoa untahoib vo da Kuvertüre.

## Schau aa

* Dobos-Duatn
* Esterhazy-Duatn
* Prinzregentn-Duatn

## Im Netz

* Original Sacher-Tuatn
* ORF Wien - De Sacher-Tuatn feiat 175. Jubiläum
* Is Sachertorte the Ultimate Devotion? The Chocolate Cake Church (Religionsparodie)
Münchna Kindl

**Münchna Kindl, aa Mingara Kindl** (dt.: **Münchner Kindl**) is da Nama vo da vaniadlichtn Woppmfigua vo Minga.

D'traditionej Woppmfigua vo Minga is a Mönch in oana goid-schwoazn Kuttn. Voiksetymologisch hod s'Woat Münchn mit Mönchn ("ba dena Mönchn") z'doa, wos owa noch neian Forschungen foisch sei kannt. Megli is, dass Minga vum vorchristlichn Woat *Munica* kimmt, s'wo *Ort af da Ufaterrassn* hoasst..

D'Woppm-Figua (ob 13. Joahundat) is im Laf vo da Zeit, scho seitm 16. Joarhundad, imma wieda vo Kinstlan nei doagstejt und sukzessive vaändat woan. Vor oim hod d'Figur imma mehra kindliche G'sichtsziag griagt und in de 1920er Joa is dann aus'm Buam a Deandl woan - s'modeane Münchna Kindl is damit born g'wen. Wia koa andane deitsche Woppmfigua hod se de Figua imma mehra vasejbständigt. Zletzt hods sogoa s'Eidbuach obglegt und zan Biakrug und zan Radi griffa.

S'Münchna Kindl find ma heizdog zum Beispui af Trambowogn, Kanaldeckln, Postkoatn, Biakriagln, Biafloschna und Plakatn.

## S'Münchna Kindl vo da Wiesn

S'Münchna Kindl werd vom „Festring München e. V.“ ausg'suacht. Da „Festring München“ organisiat an Einzug vo d'Wiesnwirt sowia an Trochtnumzug vum Oktoberfest. S'Münchna Kindl is weiblich, zwischn 20 und 29 Joa oid und stammt moast aus dena Reihn vo d'Mingara Wiesnwirt, Schausteja bzw. Brauarein. S'Münchna Kindl werd oft aa *Botschafterin* vo Minga g'nennt.

S'Münchna Kindl fiaht an Einzug vo d'Wiesnwirt zum Oktoberfest o und stähd dann nem an Obabuagamoasta vo Minga, wann d'Wiesn mitm *[[Ozapft is|O'zapft is]]* eräffnet werd. Am easchtn Sunndog vum Oktoberfest findt a groussa Trochtn- und Schitznumzug stott, wo s'Münchna Kindl in ana gejb-schwoazn Franziskanakuttn und oan Maßkrug in da Hand, af am Ross sitzend an Umzug ofiaht.

;D'Münchna Kindl:

## Andane Münchna Kindl

Jeda, dea wo in Minga g'boan und afg'waxa is, werd aa Münchna Kindl g'nennt.

D'boarischn Spirituosn-Spezialitätn vo da Firma Riemerschmid wean aa *Müncher Kindl* g'nennt; davo gibts drei Sortn:

* *Oberbayerischer Gebirgsenzian*
* *Bärwurz*
* *Erster Altbayerischer Kartoffelschnaps*

Noch da Mingara Woppm-Figua is aa d*'Münchner-Kindl-Brauerei* g'nennt g'wen, d'wo 1905 vo Unionsbräu iwanumma woan is.

## Beleg
Taxham

**Taxham** (Deitsch: *Taxham*) is a Soizburger Stodtei der im Nordwesten voh da Londeshauptstod am Weeg voh da Stod zum Schloss Klesshoam in da Gmoa Wois-Siazenhoam liegt. D' Grenzlinie zum benochbarten Stodtei Maxgloan valaafft etwoa entlong voh da Katastroigmoagrenz Maxglaan-Siazenhoam II, oiso entlong voh da Rosa-Hoffmo-Strossen und da Favoritagossen, wobeis estliche End voh da Boiaringsiadlung im Nordosten d' Grenz zum benochbarten Stodtei Maxglaan büdt. In Taxham leem zur Zeid za. 6.000 Eihwohna.
Hofnarr Prangerl

Da **Hofnarr Prangerl**, eigentli da Pranger Georg, aus Minga (1745 - 1820), is a stodbekannta Spaßmocha gwen und guit ois da letzte bayerische Hofnarr.

Da Prangerl woa vum Beruaf Musika und ois Geiga sogoa Mitglied vum käniglichn Hoforchesta am Hof vum Kini Max I. Joseph z Minga. Dass aa a sea guada Geignspuila woa, zoagt oana vo seine derbm Spassln: Wiara franzäsischa Geignkinstla in da Mingara Residenz aftretn häd soin, hod an kuazahand eigsperrt, hod se vakleidet, oan Schnurrboat affepickt und is sejm ois da Kinstla aftretn. S ganze Konzert iwa hods neamd bemerkt; eascht am Schluss, wora se sejm z erkenna gem und ausm Staub gmocht hod.

Zamma mitm Baron Sulzbeck, am Franz Xaver Krenkl und am Finessensepperl is da Prangerl am Karlstor afm Stachus ois Skuiptua vaewigt.

;Schau aa
* Bayerische Originale

## Beleg

* Alois J.Weichslgartner: *Bayerische Originale*. Verlagsanstalt Bayerland, Dachau 1998. ISBN 3-89251-267-1 (S.42ff)
* Munichkindl - Hofnarr Prangerl
Dylan Bob

Da **Dylan Bob** [] (*&nbsp;24. Mai 1941 in Duluth, Minnesota, ois **Robert Allen Zimmerman**) is a US-amerikanischa Folk- und Rockmusika, Moia und Dichter. Bob Dylan singt, spêid Gitarr, Mundharmonika und Klavier und guit ois oana vo de eiflussreichstn Musika vom 20. Joahundert.

Da Dylan hod zum Endt vo de 1950er-Jo ois Folkmusika agfanga und hod se Mitte vo de 1960er-Jo da Rockmuse zuagwennt. Neba seina Muse han aa seine Text beachtenswert, de wo am Anfang vo seim Schaffa vo de Inhoit vo da Folkbewegung und oam vo ihre bekanntastn Vatreta, da Woody Guthrie, späda aa vo symbolistischn Dichtan wia am Arthur Rimbaud, am Charles Baudelaire und am Dylan Thomas, oba aa vo da Bibe beeinflusst g'wesen han. Sei Lem und Werk is von zoireiche Brich und Wendunga duachzong, de wo vo seim Publikum aa kritisch betracht woan han, de oba oft a Beleg vo Erneiarung vo seina kreativen Inspiration und da moderna Muse dorstejn.
Obading

**Obading**, aa **Obadeang** (amtli: **Oberding**) is a Gmoa im obaboarischn Landkroas Arrdeng und Mitglied vo da gleichnomign Vawoitungsgmoaschoft.

Da Ort is im Joar 750 grindt worn. De Gmoa hod 6151 Einwohna (Stond 2015) und is hauptsächle vom Flughafn Minga Franz-Josef-Strauss bestimmd. Bauersleid gibts no um de 160ge, middlawein hod se aba de Industrie steaka in den Vordergrund gschobn.

## Beleg


## Im Netz

* Hoamseitn vo Obading 
* Gmoastatistik
IPod nano

Da **iPod nano** is a Musi-/Videospoier von da kalifornischen Computerfirma Apple, der de klearnere Alternative zua den andern Modelln dosteit. Der Nam nano wird hergnuma, wei des fiar a ganz a gloane Einheit beim Messen steht. Ma duat den wia ole iPods in bestimmte Generationen eiteiln.

## Gschicht
### easchte Generation

Den ollaeaschtn iPod nano hot da Steve Jobs (da Chef von Apple) am 7. Sepdember 2005 verkünd un der hot den iPod Mini ersetzt. Ma hodn in schwarz oda in weiss griagt. Mit oan, zwoa oda via GB. Nei wa a Weiszeituhr, a Beidschirmsperr, a Stoppuar und Liadtextozoang neba fein Funktion vom eidern iPod.

### zwoate Generation

De zwoate Generation hot a da Steve Jobs vorgsteit und zwar am 12. Sebtember 2006. Den hot ma mit zwoa GB in silber griagt, mit via GB in grea, pink, orange, blau und silba und mit acht GB in schwarz. Im seibn Joah im Oktober hots dan no a „product red version“ in rod gebn.
Weana Spuat-Club

Da **Weana Spuat-Club (Wiener Sport-Club)** is ana vo de ötastn Fuaßboivareine vo Österreich. Dea Verein is ausn *Weana Cyclistnclub (Wiener Cyclistenclub)* entstaundn, dea wos am 24. Feba 1883 grindt woa is. Des woa uaspringlich nua a Vaein fia Radlfohra. De Fuaßboiobteilung, de wos de greßte Bekauntheit dazüt hod, bestäht seit da Fusion mit da *Weana Spuatvaeinigung (Wiener Sportvereinigung)* im Joa 1907. 2001 håt si di Fuaßboisektion vom Spuat-Club trennt und haßt jez *Weana Spuatklub (Wiener Sportklub)*.

### De greßtn Erfoige

#### International

* 2 × Challenge-Cup-Sieger: 1905 (ois Weana Spuatvaeinigung), 1911
* 1 × Challenge-Cup-Finalist: 1909
* 2 × Viatlfinale UEFA Champions League: 1959, 1960
* 1 × Dritta Platz Trofeo Ramón de Carranza: 1958

#### National

* 3 × Österreichischa Masta: 1922, 1958, 1959
* 7 × Österreichischa Vizemasta: 1912, 1938, 1955, 1960, 1969, 1970, 1977
* 1 × Österreichischa Cupsiega: 1923
* 7 × Österreichischa Cupfinalist: 1919, 1921, 1937, 1938, 1969, 1972, 1977

## Im Netz
* Wiener Sport-Club
Haferlschuah

Da **Haferlschuah** is friaa in da boarischn Oipnregion und driba ausse ois Orbats- und Oitogsschuah stoark vabroad gwen. Es deafat s erfoigreichste Schuahmodej vo oin Zeitn in Bayern und Östareich sein. Deshoib is aa zum festn Bstandtei vo oipnländischn Trochtn woan. In Bayern hoasst a aa *Bundschuah*, in Östareich aa *Schitznschuah* oda recht sejtn *Schernknschuah* bzw. *Goisara*.

De Haferlschuah san robuste Hoibschuah und hom an bequeman Schnitt. Des woa grod fia Hoiz-, Woid- und Fejdorbatn a groußa Vortei. De broade, vordare Front hod de Zechn guad gschitzt. Duach de Schifferlfoam hom de Zechn aa noch obm ausweicha kenna. Duach de seitlichn Ausporunga an de Knächl, woa da Fuaß guad bewegli und de robustn Soin hom s Orbatn afm Woidbodn und af schrägn Bergwiesn bequem und sicha gmocht.

## Gschicht

Da Haferlschuah soi 1803 vom Oberstdorfa Schuahmocha Franz Schratt entwicklt woan sei, owa woahscheinli is des nua a Legendn. Voabuid woa ogeblich de Natur, und zwoa da Gamshuaf. Gamsn san bekanntli in schwierigm Glände sea trittsicha. Da Haferlschuah is owa woahscheinli vui ejta.

Duach sei extreme Zweckmäßigkeit und sei schlichte Eleganz hod da Haferlschuah imma meah Liabhoba gfundn. Um 1900 is da Haferlschuah aa zum Trochtnschuah woan. In de 20er Joa vom vorign Joahundat is a da beliabtest Stroßnschuah gwen. Haferlschuah wern a heit no - ned nua zua Trocht - trogn und s gibt vui moderne Variantn.

## Wia is da Haferlschuah zu seim Nama kemma

S gibt mehra Theorien wia da Haferlschuah zu seim Nama kemma is. S Woat kennt ausm Englischn kemma, und zwoa vo *half*. S soin ogebli englische Summafrischla gwen sei, de wo zu dem Schuah oafoch *half shoe* (Hoibschuah) gsogt hom. Wei de Haferlschuah broad und schisslfeamig ausschaung, kinnt s Woat owa aa vom Boarischen *Haferl* obgleit sei.

## Tippische Kennzoachn
Ois klassischn boarischn Orbats- und Oitogsschuah gibts an Haferlschuah in meara Variantn. De obaboarische Variantn hod a seitliche Schniarung de Oigaia hod a Ristschniarung.
* zwifoch gnaht
* untam Knechl is da Schoft tiaf ausgschnittn 
* de Schuaspitzn hom a Schoftkantn, de wo noch untn hi rechtwinkli is
* de Schuaspitzn is in Foam vo oam Schiffbug afgworfa (Schiffal-Foam) 
* de Soin san aus Gummi (friaha woans aus Leda)
* mit oana stoakn Spitznsprengung 
* s Fersntei is houchzogn 
* da Schuah hod koa Schoftfuada

## Beleg

* Helge Sternke: *Alles über Herrenschuhe*. Nicolai Verlag, Berlin, 2006, 560 S., 450 Abb., ISBN 3-89479-252-3. (Mit oana ausfiahlichn Beschreibung vo de Haferlschuah.)

### Fuassnotn
Dirschnrad

**Dirschnrad** oda **Diascharad** (amtli: **Tirschenreuth**) is a Stod in Bayern im Bezirk Owerpfolz. Sie is d Kroasstod vom Landkroas Dirschnrad und hod 8.898 Einwohna (2014).

De Stod liegt nur a ebba 15 Kilometa vo da bayerisch-tschechischn Grenz weg. Da Nama kimmt vom Stodgrinda "Turso". De Endung -reith weist drauf hin, dass da Ort auf ana grodatn Woidfläch entstandn is.

## Berihmtheitn

* Johann Andreas Schmeller (1785–1852), Sproch- und Mundartforscha

## Im Netz

* Hoamseitn vo da Stod
* Luftbuida vo da Stod 
* 
*
Oweres Vogtland

Des **Owere Vogtland** (amtli: **Oberes Vogtland**) is a kloans Geböit im Sidn vom heitigen Vogtlandkreis im Freistoot Saggsn, üm döi Städt Neikirng (Markneukirchen), Adorf, Schöneck u Klingethol (Klingenthal) rim. Fröia vua 1996 woa dös da Landkreis Klingethol mitn Musikwinkl u ne Waldgeböit u a kloaner Zipfel vom Lankreis Ölsnitz (Oelsnitz) da Bädawinkl. Des owere Vogtland löigt direkt oa da Grenz zua Tschechischen Republik und teilt se sprouchli und geographisch ins nordboarische **Sidvogtland** und westerzgebirgische **Sidostvogtland** aff. Im Sidvogtland lign de Städte Neikirng, Adorf, Bod Elster und im Sidostvogtland de Städte Schöneck und Klingenthol.

## Geografischs

Des owere Vogtland löigt im Elstergebirge u im Nordostn ah scho im Erzgebirge, derweng is da gröiste Teil vo dera Landschaft mit Wald bedeckt. Duatn ham döi Weiße Elster (aff da behmischn Saitn), döi Göltzsch u döi Zwickauer Mulde ihre Quölln. Döi zwaa Gebirg senn eascht vora erdgschichtlich kuazn Zeit entstandn, derweng gits duatn nuach an Rest vo ran Vulkanismus als Mineralquölln u a Erdbebn (Schwoambebn) gits duatn in gwissn Abständn.

## Sprouch

Im Nordostn vo dean Geböit, in dean Teil der scho neis Erzgebirge üwerget, wiad sidostvogtländisch gredt. Dös is a ostfränkischer Dialekt der scho vöil erzgebirgische Einflüss hoat u ah ollmählich neis westerzgebirgische üwer göit. Im Sidn wiat Sidvogtländisch gredt, a nordbairischer Dialekt dea sich vo döi restlichn vogtländischn Dialekte deitlich unterscheidt.

## Gschicht

Da sidliche Teil vom owern Vogtland is im 12. u im 13. Goarhunat voa da Owerpfalz hea besidelt woan u hout oafangs zem Egaland ghöiat. Eascht 1459 is dea Zipfel oa döi Mark Meißen, dös spöitare Saggsn, gfalln. Bis za Reformation hout da ower kirchlich nouch zem Bistum Rengsburch ghöiat. Döi Stadt Schöneck u döi Dörfa drem rim sen in dera sölben Zeit voa Plaue (Plauen) hea besidelt woan. Zwoute (Zwota) u Klingethol u des Waldgeböit sen eascht im 16. u im 17. Goarhunat zen Teil von mittlan Vogtland ower aah zu ran groußn Teil vom Erzgebirg hea besidelt woan. Oan gruaßn Einfluß ham ower dou aah de easchtn behmischn Exulantn ghattn. Noachn dreißigjährigen Kröich, as in Böhmen döi Gegenreformation begonne hoat, koame an Haffn Glaubnsflüchtlinge aus Graslitz u da Umgewung ins owere Vogtland, dou drunna woan aah de easchtn Geingbauer.

## Wirtschafd

Wirtschafdlich bedeitend is voa allm da Musikinstrumentenbau in (Mark)Neikirng u in Klingethol u as Kurwesn in Elsta (Bad Elster) u Brambich (Bad Brambach). Dou drüwer naus spöilt da Tourismus in dea gsamtn Region a wichtige Roll.

## Literatua

* Dietrich Zühlke u. a.: *Das obere Vogtland.* Werte unserer Heimat. Bd. 26. Akademie-Verlag, Berlin 1976.
* Brigitte Unger u. a. (Hrsg.): *Der Vogtlandatlas. Regionalatlas zur Natur, Geschichte, Bevölkerung, Wirtschaft und Kultur des Sächsischen Vogtlandes.* Verlag Klaus Gumnior, Chemnitz, 3. erw. Auflage 2007. ISBN 978-3-937386-18-8.
Icking

**Icking** is d' nerdlichste Gmoa im Landkroas Bad Däiz-Woifradshausn. De Gmoa hod 3780 Eihwohna (Stond 31. Dezemba 2015).

## Ortstei

De Ortstei vo Icking san:

* Attnhausn
* Icking
* Irschnhausn
* Doafa
* Woichstod
* Spotznloh
* Schlederloh
* Obere Oipm
* Hoizn
* Wadlhausn
* Meilnberg
* Schitznriad

## Gschicht

Icking hon friara zum Rentamt Minga bzw. zum Landgricht Wolfratshausn ghert und wor lange Zeit a offane Hofmark. Erscht im Zug vo da Vawoitungsreform 1818 is Icking a Gmoa worn.

## Vareine

* GTEV Isarlust Irschenhausen
* Burschenverein Icking
* Wintersportverein Isartal/Icking
* Schützenverein Woichstod
* Schützenverein Doafa
* Irschenhausner Blosmusi

## Berihmtheitn

* Klaus Doldinger, berihmta Jazz-Musika
* Golo Mann, Historika, Schriftstella und Philosoph
* Rainer Maria Rilke hod a poor Joar in Irschnhausn glebt.
* Gert Fröbe, Schauspieler, hod am Woidfriedhof in Icking sei Grob.

## Literatua

Dorle Gribl: *So lebte man im Isartal*. Volk Verlag, Minga 2008, ISBN 978-3-937200-54-5

## Im Netz

* Webseiten der Gemeinde Icking
*
Bixlmadam

**Bixlmadam** hoaßt ma a Frau, de se recht sche oziagt und recht vornehm duat, oiso recht ogibt, obwois dahoam kaum a Buiver (Geld) ham. 

## Wortgschicht

Früher hod ma sei Goid dahoam in Bixn (Dosen) aufghebt. De reichn Leid ham große Bixn braucht, bei de arma Leid hod a kloans Bixl glangt. Is a Frau ganz vornehm - wia a feine Madam - dahergstieng, obwoi allgemein bekannt war, dass`s dahoam bloß a gloans Bixl hod, hod ma sie ois "Bixlmadam" bezeichnet. Der Witz von dem Wort liegt aber in seiner Doppeldeitigkeit: Bixn sogt ma auf Bairisch aa zur weiblichen Scham. Beim Bixl denkt der Bayer desweng aa sofort an einen erotischn Zusammenhang. Der Fantasie san do koane Grenzn gsetzt, drum denkt se mancher bei dem Wort, dass se de scheinbar feine Dame ihre scheena Kleider auf nicht ganz astreine Art finanziert hod.    

De Behauptung, dass des Wort aus da napoleonischen Zeit vo Bayern kimmt und  "Jagarin" bedeit, trifft ned zuà. Des hod da Ludwig Merkle in dem Biacherl "Dees brauchts doch need" zwar gschriem, aber sämtliche Gschichtal in dem Buach san ironisch gmoant und bloß zum Tratzn vo de Nichtbayern, vor allem der Breißn, gedacht. 

De Erklärung vom Franz Ringseis, dass a Bixlmadam a Frau is, de auf de Sparbixn ogwiesn is, aba trotzdem renommian wui, geht zwar in de richtige Richtung, passt aber von der Logik her ned ganz.

## Zitat

"Ja freili", hots gsogt, "na derfas Eahna schleicha, Sie Bixlmadam, Sie windige, weil wegn dem einen Ei, wos Sie mir vielleicht obkaffa, do werd i aa net reicha."

## Beleg
Sendling

**Sendling** is Stodtei vo Minga und gliadat si in in *Oba-, Mitta-* und *Untasendling*.

Dea Artikel beschreibt an **Stodbezirk 6 Sendling**, dea wo *Untasendling* und *Mittasendling* umfosst. Sendling liegt sidlich vo da Ludwigsvorstadt und Isarvorstadt. Da Bezirk 6 grenzt im Westn an de S7-Bahnlinie und umschliasst de Isar inklusive Flaucher im Ostn.

*Obersendling* werd im Artikel Thalkirchen-Obersendling-Forstenried-Fürstenried-Solln beschriem.

## Beleg

;Biachl

* *Alt-Sendling und München.* Nach der Chronik von Hans Lanzhammer bearbeitet von Wolfgang J. Clemens. Minga 1980.  
* Elsbeth Bösl, Sabine Schalm (Hrsg.): *Sendling 1933 - 1945. Beiträge zur Geschichte des Stadtteils im Nationalsozialismus.* Initiative Historische Lernorte Sendling, Minga 2005. 	
* Stefan Caspari, Annette Jäger: *Menschen in Sendling.* Buchendorfer, Minga 1996.  ISBN 3-927984-53-1
* Wolfgang Peschel, Hannes Sieber (Hrsg.): *Sendling. 111 Gründe, warum ein Münchner Stadtteil der Nabel Bayerns ist.* Frisinga, Freising 1992.  ISBN 3-88841-048-7

;Im Netz

* Sendling im München Wiki 
* Kulturreferat Minga ausfiahliche Literatualistn zum Stadtbezirk 6
Sterz

**Sterz** is a afochs Gricht aus Möh, Griaß oda Erdäpfen, des wos in Fett bochn oda in Wossa kocht wiad, bis de Massn gaunz steif is (s Wort kummt aa aus ahd. und haasst *wos Steifs, Stoas*). Da Sterz is a traditionölle Speisn vo oame Leit gwesn, wiad owa aa heit no bsundas in da Steiamoak und in Kärntn gern gessn.

In Slowenien und Krowozien is da Sterz unter *Žganci* bzw. *Ajdovi Žganci* bekaunnt.

## Oatn vo Sterz

* Haadnsterz/Hoadnsteaz (mid Hoadn/Haadn)
* Tiaknsterz (mit Gugaruzgriaß)
* Erdäpfesterz (mit Eadäpfen)
* Bauhlnsterz (mit Bauhln/Fisoin)

## Rednsoat

;Do steh wias Manndl ban Sterz 
Des hast unbehoifn, ratlos, unentschlosssn sei und kimmt dohea, wäu a echta Weana mit an afochn Gricht wia an Sterz nix aunfaunga kaun.

## Beleg


## Literatua
* Peter Ramspacher: *Vom Sterz zum Prosciutto. Ein kulinarischer Streifzug durch die südliche Steiermark und Friaul Julisch Venetien.* M+N Medienverlag, Graz, 2.Auflog 2007. ISBN 978-390025437-7

## Im Netz
* 3-Sat: Gerichte mit Geschichte
Mainfranken

**Mainfranken** **(Mainfrankn)** nennt ma an estlichn Tei vum bayrischn Regiarungsbeziak Untafrankn.

S westliche Teigebiet vo Untafrankn is da Bayrische Untamain. De historische Trennlinie lafft durchn Spessart. De zwoa Obazentren vo Mainfrankn san Wiazburg und Schweinfurt. Zum Gebiet gheat vor oim s Maindreieck und zum Tei aa s Mainviereck in da Region Frankn.

## Im Netz
* Hoamseitn vo da Chancen-Region Mainfrankn
* Herbert Schott, Mainfranken, in: Historischn Lexikon vo Bayern (Historisches Lexikon Bayerns)
* Datnbank fir regionalwirtschaftliche Zoin
* Naturfotos aus Mainfrankn
* Mainfrankn-Album
Boarischa Untamain

Da **Boarische Untamain** (dt.: **Bayerischer Untermain**), is da westliche Tei vum bayrischn Regiarungsbeziak Untafrankn. As is gleichzeidig da noadwestlichsde Zipfe vo Bayern.

As Gebiet grenzd aa no on Hessn und Bodn-Wiattmbeag. Vo Mainfrankn is's duachn Spessart trennd. De wichtigsdn Städt san: Aschaffenburg, Miltenberg und Alzenau. Da Boarische Untamain is a Tei vo da Region Frankn.

## Schau aa

* Listn vo de Weinorte in Frankn

## Im Netz
* Initiative Bayerischer Untamain
* Geschichtsportal Bayerischa Untamain
* Unterfränkischs Dialektinstitut, Koatn: „Dialekträume in Franken“
Marünknedl

**Marünknedl** san a Möhspeis vo da behmischn und estareichischn Kuchl. Voa oim in de Marün-Aunbaugebiete, wia in da Wachau und im Vinschgau, sans sea vabreitet.

Zeascht fuamt ma a Stickl von an Dag zu an Dotschn, in den ma de Marüün einedruckt. Bei dera wead da Kean gean mid an Wiafezucka austauscht, damit de Gschicht ned so saua wiad. Daunn mocht ma den Dag zua und wuzlt Knedln. De kumman, je noch Greß, ziaka a Viadlstund ins kochade Wossa, jenfois bis ooman aufschwimman. Daunn weans in Bresln gwuzlt, de mid Butta aubräunt wuan san, mid an Staubzucka augstraat und woam serviat. Ois Dag wiad heizdog gern a Topfndag gnumma. Friacha woas a Erdäpfedag.

## Sunstigs

In Wean gibts no a Spezialität vom Kurt Tichy (1925-1999), de „Eismarünknedl“ haaßt. Do wiad da Dag mid an Vanille-Eis nochgmocht, de Marün mid an Marün-Eis und de Bresln san aus Niss und Zucka.

## Schau aa

* Weana Kuchl
* Zwetschgnknedl

## Literatua

Erhard Spacek, *Neue böhmische Küche: ...und Weine aus Böhmen und Mähren*. 2005. ISBN 978-3-85002-545-4
Gulasch

S **Gulasch** (vo ungarisch *gulyás [hús]*, „Rindahirtnfleisch“), foiweis a **Gollasch** ghaaßn, woa urspringlich a Eintopf vo de Magyaren, des wos in vün Variantn gibt. Wödbekannt is Gulasch owa eascht ois *Weana Gulasch* woan, des wos Ende vom 19. Joahundat entstaundn is, wia in da österreichisch-ungarischen Monarchie s 39. Ungarische Infanterie-Regiment in Wean aufgstöid woan is. S Weana Gulasch güd heit ois Origial-Gulasch, des in da gaunz Wöd bekaunt is.

## Literatua
* Károly Gundel: *Kleines ungarisches Kochbuch.* Corvina Budapest 1992. ISBN 963-13-3601-8

## Im Netz
*
Die Sprache

**Die Sprache** is a intanationale sprochwissnschoftliche Zeitschrift, wos 1949 fa drei Indogeamanistn in Wean, und zwoa fam Paul Kretschmer, fam Wilhelm Havers und fam Wilhelm Czermak, gründ't woan is. Heitzutog is *Die Sprache*, wia sa si so g'heat, peer-reviewt, deis haaßt, daaß jeda eigschickte Aufsots fa mindastns zwa faschiedane Leit kontrolliat wiad, ob a eh in Uadnung is. *Die Sprache* bringt jednfois Bei­träg üwa hi­sto­ri­sche und fa­glei­chen­de Sproch­wis­sn­schoft, foa oim aus da Indogermanistik. Da­bei gehts ned nua um faglei­chen­de Grammatik und Etymologie, son­dan aa um Quel­len­kun­de, Epigraphik, sproch­wis­sn­schoft­li­che Text­in­ta­pre­ta­tiaun oda aa um kul­tur- und gei­stes­gschicht­li­che Sochn.

*Die Sprache* eascheint im Falog Harrassowitz in Wiesbodn; noamalaweis gibts zwa Heifta im Joar­ (genauer: pro Joargaung). Di drei Herausgeiwa san momentan da Hannes Fellner, da Robert Nedoma und da Stefan Schumacher (im Auftrog fa da Weana Sprochgsaöischoft), und eanare Mitherausgeiwa san sibm Leit: da Wolfgang Hock, da Daniel Kölligan, da Martin Joachim Kümmel, di Melanie Malzahn, da Daniel Petit, da David Stifta und da Paul Widmer.

## Im Netz
* Webseitn ''Die Sprache''
Schliersee

Da **Schliersee** is a See in de boarischn Koikoipn.

## Eadkunde
Da Schliersee liagt zwischn am Tegernseer- und am Inntoi. S is ned weid zua Grenz noch Estareich, Minga is guade 50 Kilometer weid weg. Da See liagt auf na Hächn vo 777 Meta iaba Normalnui. Er hod a Flächn vo 2,241 Quadratkilometer. Im See liagt de Insel Werth, auf der s a Gasthaus gibt.

Schliersee is aa a Morktgmoa, de wo am Nord-Ufa liagt und zu dea wo s ganze Gebiet vom See ghert. Dea Ort ghert zu de beliabtastn Urlaubsregiona vo Bayern.

## Schau aa
* Listn vo Seen in Bayern

## Literatua
* S. v. M., Die Fischer-Lisel, in *Die Gartenlaube* (1867), Heft 38

## Im Netz

*Pegel im Donaugebiet: Schliersee / Schliersee *Bayerisches Landesamt für Umwelt*: Hochwassernachrichtendienst

## Beleg
Goidane Regl

De **Goidane Regel (Goldene Regel)** is a Grundsotz in da praktischn Ethik und hoasst etwa so: Vahoit di gengiwa aundare so, wia du mechast, dass si de aundan dia gengiwa vahoitn soin.

Des is de Urregl fia menschlichs Zaummalebm in ana Gemeinschoft und güt fia praktisch olle Religionen und Kuituan. De goidane Regl fordat Menschn dazua auf, beim eiganan Haundln imma anan Staundpunkt vom aundan z denkn.

## Im Netz

* Eberhard Wesche: Kuaze Doastöllung vo da Goidanan Regl
Neiriad (bei Minga)

**Neiriad** (amtli: **Neuried**) is a Gmoa im obabayrischn Landkroas Minga und liegt im Sidwestn vo da Landeshaptstod Minga.

## Eadkunde

Neiriad grenz im Westn an Planegg, im Nordn an an Mingara Stodbeziak Hadan, im Ostn an an Mingara Stodbeziak Thalkirchen-Obersendling-Forstenried-Fürstenried-Solln und im Sidn ans gmoafrei Gebiet Forst Kasten, des wo zum Forstenrieder Park ghead. S *Forsthaus Kasten*, des wo in am Woid liegt, ghead aa zu Neiriad.

Es gibt nur de Gemarkung Neiriad.

## Im Netz

*
Tschuwaschen

D' **Tschuwaschen** san a turksprochiges Voik in Osteuropa. Vu de 1,7 Millionen Tschuwaschen lem wa Drittl in da Republik Tschuwaschien in Russland, von derer die Hauptstod Tscheboksary is. Die hot 400.000 Einwohner.

Sie hom ihre eigne Nationaltracht und ihre eigne Sproch, as Tschuwaschisch, des mit da Kyrillischn Schrift gschrim wead.

As Begriaßungsritual is dem Gost Brod mit oim Salz zu serviern. D'Tschuwaschen san moistens kloi und hom schworze Hoar.

## Im Netz
* De „Eurasische Bewegung“ Russlands
Malakoff-Tuatn

De **Malakoff-Tuatn** (hochdeitsch: Malakofftorte, Charlotte Malakoff) is a - bsundas in Estareich - sea bekaunte Bischgodntuatn.

De Grundlog vo ana Malakoff-Tuatn is aa Tuatnbodn aus an Biskwit, den ma owa a weggalossn kaun. Auf den kumman daun Schicht auf Schicht in Rum eitunkte Bischgodn und a bsundare Malakoff-Krem. Fia de Krem gibz untaschiedliche Rezept, owa heit is des meistns a Schlogobaskrem, de wos aus Schlogobas und Müüch gmocht und no mit ana Gelatin odar ana Stäakn bundn wiad.

Wauns fertig aufgschicht is, wiad de Möhspeis iwa mehrare Stundn küüht, so dass fest wiad.

De Malakoff-Tuatn is in Fraunkreich eafundn und nochn *Duc de Malakoff* benaunt wuan. Dea Grof hod den Odlstitl aufgrund vo da Schlocht vo Malakov im Krimkriag kriagt. Populäa is de Malkoff-Tuatn owa voa oim in Wean und in da gsaumtn Donaumonarchie wuan.

De Aunfordarungan an de Malakoff-Tuatn san wia a bei da Sacher-Tuantn und aundaran prominentn Möhspeisn im *Österreichischen Lebensmittelbuch* festghoidn wuan. Wäu de Malakoff-Tuatn in Deitschland weniga bekaunt is, gibts dortn ka Regelung.

## Vawaundte Möhspeisn

* Tiramisu 
* Charlotte (Möhspeis)

## Beleg


## Literatua

* E. Mayer, K. Schuhmacher: *Wiener Süßspeisen*, 7. Aufl., Rudolf Trauner Verlag, Linz 1986. ISBN 3-85320-359-0

## Im Netz
* backmittelinstitut.de - Friedrich Kunz: ''Malakoff, ein (Torten-) Kurier des Zaren?'' (S.5ff) Obgruafn am 2.5.2009)
Disturbed

**Disturbed** (engl. fia *gstöat*) is a US-amerikanische Metal Band. Se is 1996 in Chicago gründt woan. Disturbed spün generell an Alternativ Metal.

Am 31. Mai 2008 is eana viats Studiooibum *Indestructible* aufn Moakt kema. Bis Septemba 2008 hod Disturbed wödweid mea ois wia zehn Millionen Oibm vakaufd. Bis auf eana Debüt is a jeds Studiooibum aufn easchtn Plotz in de US-amerikanischn Charts eigstiegn.

## Diskografie
### Oibn

* 2000: *Voices*
* 2000: *Stupify*
* 2002: *Awaken*
* 2002: *Devour*
* 2002: *Darkness*
* 2002: *Remember*
* 2002: *Liberate*
* 2002: *Prayer*
* 2005: *Guarded*
* 2005: *Stricken*
* 2006: *Land of Confusion*
* 2008: *Inside the Fire*
* 2008: *Indestructible*
* 2009: *The Night*

### DVD
* 2001: *M.O.L.*
* 2004: *Music as a Weapon (CD+DVD)*
* 2008: *Indestructible - Special Edition (CD+DVD) *

### Musikvideos
* 2000: *Voices*
* 2000: *Stupify*
* 2002: *Remember*
* 2002: *Prayer*
* 2005: *Stricken*
* 2006: *Land of Confusion*
* 2008: *Inside The Fire*
* 2008: *Indestructible*
* 2009: *The Night*

## Im Netz

* Offizielle Webseitn (englisch)
* Offizielle Webseitn (deitsch)
* Disturbed bei my-artist.net (deitsch)
* Disturbed bei Warner Music (deitsch)

## Beleg
Zwetschgnknedl

**Zwetschgnknedl** san a Mööspeis vo da behmischn und estareichischn Kuchl.

Zeascht wean amoi klane Knedl gfoamt, in de wos daun de Zwetschgn einegem wean. De Knedln wean in haßn Wossa goat und drauf in aubräunte Bresln gwoizt, mid Staubzucka augstraat und serviat. Ois Dag wiad heitzdog gern a Topfndag gnumma. Friacha woas a Erdäpfedag.

Im Behmen wiad stott Semmebresln aa gean a Mischung aus gmohlanan Mohn und Staubzucka vawendt. Wauns seviat san, wean de Knedln daun mid ana zalossanan Butta iwagossn.

## Schau aa

* Marünknedl
* Weana Kuchl

## Literatua

Erhard Spacek, *Neue böhmische Küche: ...und Weine aus Böhmen und Mähren*. 2005. ISBN 978-3-85002-545-4
Powidldatschgerl

**Powidldatschgerl** (aa *Powidltascherl*) san mit Powidl gfüide Dagtoschna.

Powidldatschgerl san in da Donaumonarchie in Bähmen entstaudn und wean voa oim in Österreich und in Tschechien gessn.

De Datschgerl bestenga aus an Erdäpfedag, dea wos auf an Backbrettl in 3&nbsp;mm Fladn ausgroit wiad. Danoch wean mit an dickn Glasl runde Formen (uma 7&nbsp;cm im Duachmessa) ausgstochn. In da Mittn kummt daun a Teeläffal Powidl auffe, der wos efta mit a bissl Zimt und Rum vafeinat wiad. De Rända vom Datschgerl wean mit Eiweiß bestrichn, damit s guad zaumhoidn, daun wiad a Toschn gfoamt. De gfüidn Dagtoschn wean aunschliaßend 5 Minutn in leicht kochands Soizwossa glegt. Mit an Knädlseicherl wean de Datscherl daun aussagnumma, in goidgöb grässte Semmebräsl gwöizt, mit Pudazucka aungstraht und woam serviat.

## Schau aa

*Weana Kuchl

## Literatua

* Erhard Spacek, *Neue böhmische Küche: ...und Weine aus Böhmen und Mähren*. 2005. ISBN 978-3-85002-545-4
* Wolfgang Teuschl: *Wiener Dialekt Lexikon*. Verlag Karl Schwarzer, Wean. ISBN 3-900392-05-6

## Im Netz
* br-online.de ''Powidldatscherl'', obgruafn am 3.5.2009
*
Boarische Ortsnama z Bayern

Zeascht steht da amtliche, bayerische Nama und nacha da boarische. Dazua kimmt no de Eihwohnazoi in Klamman.

## Obabayern

### Landkroas Minga

* **München -> [[Minga]]** (1.314.551)
* Garching bei München  -> Garching bei Minga (15.328)
* Unterschleißheim (26.175)
* Aschheim   -> Oscham (6.826)
* Aying (4.323)
* Bad Aibling -> Oabling, Oawin (18.007)
* Baierbrunn -> Baiabrunn( 2.786)
* Brunnthal -> Brunntoi (4.653)
* Chieming (4462) -> Keaming
* Feldkirchen (bei München) -> Fejdkira (5.882)
* Gräfelfing -> Grefefing (12.907)
* Grasbrunn (5.996)
* Grünwald -> Greawoid (10.947)
* Großkarolinenfeld (6916) -> Karo
* Haar (bei München) (18.175)
* Hohenbrunn (8.722)
* Höhenkirchen-Siegertsbrunn -> Hähakircha-Siegertsbrunn (9.252)
* Ismaning (14.836)
* Kirchheim bei München -> Kiram bei Minga(12.112)
* Lehen (bei Rosenheim) -> Leecha
* Lehel (in München) -> Leche
* Neubiberg (13.215)
* Neuried (bei München) -> Neiriad (bei Minga) (7.797)
* Oberaudorf (4898) -> Ouwraudorf, Audorf (r retroflex) 
* Oberhaching -> Obahaching, Haching (12.350)
* Oberschleißheim -> Obaschleißheim, Schleisshejm (11.445)
* Ottobrunn (19.750)
* Planegg (10.638)
* Pullach im Isartal (8.684)
* Pullach (b. Aibling) -> Bualoch
* Putzbrunn -> Butzbrunn (5.870)
* Rosenheim (60.674) -> Rousnhoam, Rousnam
* Sauerlach (6.348)
* Schäftlarn (5.487)
* Stephanskirchen (am Simsee) (9816) -> Stefeskirha
* Straßlach-Dingharting (2.868) 
* Taufkirchen (bei München) -> Taufkira (ba Minga) (17.587)
* Unterföhring -> Untafering (7.784)
* Unterhaching -> Untahaching (21.807)
Tiramisu

**Tiramisu** (italienisch fia „Ziag mi hoch!“) is a bekaunte Möhspeis aus Venezien.

S Tiramisu bestäht aus obwexlndn Schichtn vo Bischgodn und ana Creme aus Mascarpone, Eigöb und Eischnää. De Bischgodn wean mit koidn Espresso betreifet, dea wos no mit Marsala, Amaretto, Weinbraund und aundan Alkoholika aromatisiat wiad. Wauns fertig aufgschicht is, wiad de Möhspeis iwa mehrare Stundn küht, so dass fest wiad. Voam Servian wiad de obaste Cremeschicht no mit vüü Kaokaopuiva aungstraht.

## Gschicht

Aunfaung 1800 hod da franzesische Koch Marie-Antoine Carême de Charlottn mit Biskwits aungeblich zu Ehrn vom russischn Zarn erfundn. Glei drauf hom Käch aus Modena undn Veneto, des wos domois zu Österreich-Ungarn ghead hod, a Charlottn mit Mascarponecreme heagstöid. De homs daun ned mit Nusslikäa sundan mit Weinbraund, Marsala oda Rum vaedlt und de Biskwits san a no in Kaffe dunkt woan. Noch da Eifiahrung vo da [[Schogglad]] in Italien durch Maria Giovanna Battista von Savoyen is de *Crema di Mascarpone* aa mit Gaugau aungstraht wuan.

Dea Naum *Tiramisu* is zum easchtn Moi 1970 im Restaurant *Le Beccherie* in Treviso vawendt wuan. Vo duatn hod a si daun schnöi iwa de gaunze Wöd vabreit.

## Vawaundte Möhspeis

De Malakoff-Tuatn is a aundare berihmte Bischgodntuatn, de in da Mittn vom 19. Jh. in Fraunkreich entstaundn is.

## Beleg


## Im Netz
Weaner Wäschermadln

**Weaner Wäschermadln** san a Möhspeis vo da Weana Kuchl.

Dazua wean Marün mit Pudazucka und Marünlikör mariniat und stott de Kean wean Marzipankugln einegsetzt. Da Dag bestähd hauptsächlich aus Weißwein, Möh, Eia und Zucka. S Eikloa wiad steif gschlogn, bevoas in Dag einegmischt wiad.

De gfüdn Marün wean mit ana Gobe duach an Bockdag zong und daun wean de Wäschermadln in haßn Fett goidbraun aussabockn. Voam Servian weans no guad mit Staubzucka aungstraht.

## Naum

In da Weana Voikskunst is da Beruaf vom Wäschermadl idealisiat bzw. romantisiat. Se wean gean ois imma lustig und ausglossn doagstöid.

## Beleg


## Literatua

* Eva Mayer-Bahl u. Karl Schuhmacher (Verf.), Josef Zauner (Hrsg.): *Das große Buch der österreichischen Mehlspeisen. Süße Traditionen von der Kaiserzeit bis heute*; Minga: BLV, 1997, ISBN 3-405-15175-9 )
Golatschn

De **Golatschn**, (hochdeitsch Kolatsche oda Golatsche; vom tschechischn *"koláč"* fia Rad), is a tippische behmische und östareichische Möhspeis.

Friacha san Golatschn aus an festan, siassn Germdag und ana Topfn-Füllung (aus Topfn, Zucka, Eidotta und Rosinan) gmocht woan. Heit wean Golatschn meistns aus an Plundadag heagstöit und mid oin mäglichn Füllungen (neman Topfn aa z.&nbsp;B. Powidl, Pudding, Äpfe, Marün, Niss, Mohn) aunbotn.

## Beleg


## Literatua

* Eva Mayer-Bahl u. Karl Schuhmacher (Verf.), Josef Zauner (Hrsg.): *Das große Buch der österreichischen Mehlspeisen. Süße Traditionen von der Kaiserzeit bis heute*; Minga: BLV, 1997, ISBN 3-405-15175-9 )
Folie

A **Folie** is heid meisns a dünns Medoi- oda Kunststoffblatl. Wo de Grenz zwischn Folie und a Plattn oda am Bleech is do gengan de Meinunga ausananda.

Es gibt Folien aus vaschiedene Materialien:

* A bsundas dünns Bleech wead ois a Folie bezeichnet, zum Beispui aus Aluminium, Goid oda Stanniol
* Aus Kunststoff gibts Folien fia ganz undaschiedliche Aufgom
* Bei am Präsentationsbrogramm hoaßt ma a oanzeine Seitn a Folie
Valentin-Musäum

S **Valentin-Musäum**, heit aa **Valentin-Karlstadt-Musäum**, is a Musäum z Minga, des wo an Komika Karl Valentin und seina Partnarin Liesl Karlstadt gwidmet is.

## S Gebaide

De Hoamat vom Musäum is as Isartor, des wo a Tei vo da ehemolign Stodbefestigung is. Im drittn Stock is a Café untabrocht, s *Turmstiberl*, des wo vo da Kinstlarin Petra Perle betriem wead.

Petra Perle hod im Joar 2005 fian mittlan Turm a Uhr gstift, de wo zruck rennt und spiaglvakeate Ziffan hod.

## De Schau

S Musäum präsentiat an Karl Valentin in oin seinan Facettn: ois Komika, Sticklschreiba, Wortakrobat, Schauspuila, Fuimmocha, Handwerka, Sammla, Philosoph, Musäumsdirektor, Voikssänga und Avantgardist.

Es san do vui Kuriositätn z seng, wia da pejzbesetzte Wintazahnstocha, s Telephon vom Buchbinda Wanninger oda a gschmoizane Eisfigua.

Dazua gibts a Dauaschau iwa de Liesl Karlstadt.

2007 is aa no a Ausstellung iwa bayrische Voikssänga im Musäum untabrocht woan.

## Im Netz
* Hoamseitn vom Valentin-Musäum
* Fotos
Extrusion

**Extrusion** hoaßt ma Vafahren bei dem a zachflüssige Mass in am kontinuierlichn Vafarn duach a Düsn druckt wead. Dazua wead as sognennde Extrudat in am Extruda mit innara Reibung homogenisiat und wanns es braucht aufgschmoizn, oft hod ma aa no a Temperierung. Dabei wead a Druck aufbaud den wo ma braucht dass ma de Massn duach de Düsn duachedrucka kon. Coextrusion is wenn ma zwoa oda meara Materialien in oam Arbatsgang ibarananda extrudiaa.

## [[Kunststoff]] extrudian

**[[Theamoblast]]n** miassn nochm aufschmuizn im Extruda wieda obkuid wean biss wieda fest und stabil gnua san dass eana foam bhoidn.

Des kon in a meistns wassakuidn Kalibriarung bassian. Do wead meistns nu a Vakuum oglegt, des vabessat de Obaflächn und Moßgnauigkeid vom Weakstückl und wega dem direktn Kontakt mit da Kalibriarung aa de Weameleidung ausm Material naus damits schneia wieda koid und fest wead. Wenn ma in den Extruda nu Fasan mit neiduad kon ma so heagstoide Weakstückln aa nu vasteakn.

Tippische Sachan de so heagstiod wean:

* Heizungsreal
* Obwassareal
* Schleich
* Kabeisolierunga
* Fenstabrofui aus PVC

Vui **[[Folie#Verwendung|Kunststofffolien]]** wean aus Theamoblastn extrudiat. Do gibts zwoa wichtige Vafahrn:

# Chill-Roll-Vafarn
# Folienblosn

Ma kon aa **[[Duroblast#Verwendung|duroblastische Kunststoffe]]** extrudian. Do muas ma saggrisch aufbassn dass des Extrudat ned scho im Extruda sundan eascht danoch ausheat. De Hauptaufgob vo da Kalibriarung is dabei dass as Weakstückl de richtign Moß hod.

## Andane Materialien

**Essn**

* Broddoag
* Nudldoag
* Eadnussflips
* Guadlmassn, aa mid a Füllung

**Medoi**

Ma hoasts beim Medoi **Strangpressn**, aba es funktioniat genauaso.